**Պիեռ Ռոզանվալոն** (ֆր.՝ Rosanvallón, Pierre, հունվարի 1, 1948(1948-01-01), Բլուա, Ֆրանսիա), ֆրանսիացի փիլիսոփա և քաղաքագետ, Կոլեժ դը Ֆրանսի ժամանակակից քաղաքական պատմության և Սոցիալական գիտությունների բարձրագույն դպրոցի (EHESS) պրոֆեսոր։

Կենսագրություն
--------------

Պիեռ Ռոզանվալոնը ծնվել է 1948 թվականի հունվարի 1-ին Բլուայում (Ֆրանսիա)։ 1980-ականների սկզբին՝ համալսարանական կարիերան սկսելուց առաջ, նա իր մասնագիտական կյանքի առաջին տարիները նվիրեց ռազմատենչ գործունեությանը։ Այնուհետև նա դարձավ Էդմոնդ Մայերի քաղաքական խորհրդականը և CFDT-Aujourd’hui (1973-1977) միավորման խորհրդի գլխավոր խմբագիր։ Նաև այդ ժամանակահատվածում հրատարակել է «Ինքնավարության դարաշրջանը» (1976) և «Նոր քաղաքական մշակույթի համար» (1977) գրքերը։

Գիտական գործունեություն
-----------------------

1978 թվականին, հրաժարվելով սկսել քաղաքական կարիերա, նա սկսեց ծավալել գիտական գործունեություն։ Նա այս անգամ միանում է Փարիզ-Դոֆին համալսարանին։ Նրա աշխատանքները բացեցին Հասարակական գիտությունների բարձրագույն ուսումնարանի դռները, որտեղ նա ընտրվեց դասախոս 1983 թ. այնուհետև ուսման գծով տնօրեն 1989 թ.-ին, պաշտոն, որը մինչ այժմ զբաղեցնում է։ Նա նաև ղեկավարել է Ռայմոնդ Արոնի Քաղաքական հետազոտությունների կենտրոնը 1992 թ.-ից մինչև 2005 թ.: Նրա աշխատանքի ամենակարևոր մասը սկսվեց 1990-ականների սկզբին` Ֆրանսիայում ժողովրդավարության մտավոր պատմությունը հետագծելու հսկայական նախագծի գործարկմամբ։ Երեք հատորներ լույս են տեսել «Պատմությունների գրադարանում»։ 2001 թ. Պիեռ Ռոզանվալոնն ընդունվում է Ֆրանսիայի քոլեջի դասախոս և ընտրվում որպես Քաղաքականության ժամանակակից պատմության ամբիոնի վարիչ։ Իր վերջին աշխատություններում նա ընդլայնել է իր մտածողությունը նաև ֆրանսիականից այն կողմ՝ ներգրավվելով համակարգված համեմատական մոտեցման մեջ։

Հիմնական թեզիսներ
-----------------

Ֆրանսիական քոլեջում կայացած իր դասախոսության ժամանակ նա ներկայացրեց, թե որն է իր մոտեցման ինքնատիպությունը. ժողովրդավարության պատմությունը դիտարկել որպես խնդրահարույց փորձի։ «Ժողովրդավարությունը իրոք քաղաքականությունն է մի դաշտում, որը մեծապես բաց է՝ դրա հիմքում ընկած անգամ լարվածության և անորոշությունների պատճառով»,- նշել է նա։ Ինչպես ինքն է նշել` ժողովրդավարությունը ոչ միայն պատմություն ունի, այլև այն ավելի արմատական պատմություն է։ Պատմություն, որը նախագծված է որպես մեր ներկայի ակտիվ լաբորատորիա և ոչ միայն նրա ետին պլանի լուսավորությունը։ Նա ուրվագծեց այս մոտեցման սկզբունքները «Քաղաքականության հայեցակարգային պատմության համար»-ում (2003)։

Պիեռ Ռոզանվալոնի աշխատանքները թարգմանվել են քսաներկու լեզուներով և խմբագրվել քսանվեց երկրներում։ Ֆրանսիայում դասավանդումից բացի, նա նաև դասախոսություններ և գիտաժողովներ է անցկացնում աշխարհի տարբեր համալսարաններում։

Աշխատություններ
---------------

**Ֆրանսերենով**

* L'Âge de l'autogestion, Le Seuil, coll. Points politique, 1976
* La Crise de l'État-providence, Le Seuil, 1981 (transl. in 2000, The New Social Question: Rethinking the Welfare State, ISBN 978-0-691-01640-5)
* Le Moment Guizot, Gallimard, 1985
* L'État en France de 1789 à nos jours, Le Seuil, L'Univers historique, 1990
* La Monarchie impossible Fayard 1994
* La Nouvelle Question sociale, Points, Essais, 1995
* Le Nouvel Âge des inégalités, (Avec Jean-Paul Fitoussi), Le Seuil, 1996
* Le Peuple introuvable : Histoire de la représentation démocratique en France, Folio Histoire, 1998
* La Démocratie inachevée. Histoire de la souveraineté du peuple en France, Gallimard, Bibliothèque des histoires, 2000, Folio Histoire extraits déchargables
* Le Sacre du citoyen. Histoire du suffrage universel en France, Folio Histoire, 2001
* Pour une histoire conceptuelle du politique, Le Seuil, 2003
* Le Modèle politique français. La société civile contre le jacobinisme de 1789 à nos jours, Le Seuil, 2004
* La contre-démocratie. La politique à l'âge de la défiance, Seuil, 2006.

**Հայերեն թարգմանություններ**

«Հակաժողովրդավարություն.Քաղաքականությունը անվստահության դարաշրջանում» հոդված

Ծանոթագրություններ
------------------

1. ↑  FCT (ֆր.)
2. ↑
3. ↑  Ֆրանսիայի քոլեջի պրոֆեսորների ցանկ
4. ↑
5. ↑  Հակաժողովրդավարություն.Քաղաքականությունը անվստահության դարաշրջանում»
6. ↑  հատված Rosanvallon P. Counter-Democracy: Politics in an Age of Distrust. Cambridge: Cambridge University Press, 2008. գրքից, էջ՝ 1–27

|  |  |  |  |  |  |
| --- | --- | --- | --- | --- | --- |
| 

|  |  |  |  |  |
| --- | --- | --- | --- | --- |
|  ⛭  | 

|  Չափորոշչային վերահսկողություն |
| --- |
|  |
| BAV: ADV11984082 · BIBSYS: 90184945 · BNC: a11071710 · BNE: XX1097859 · BNF: 11922581z · CiNii: DA0054002X · CONOR: 53225315 · GND: 122125509 · ISNI: 0000000110321623 · LCCN: n82032858 · LNB: 000112075 · NDL: 00454620 · NKC: jx20070920006 · NLG: 89176 · NTA: 069132534 · NUKAT: n00067977 · PTBNP: 154091 · LIBRIS: 272218 · SUDOC: 027108503 · VIAF: 108358181 · WorldCat VIAF: 108358181 |

 |

 |